stanford-oval/wikipedia huggingface dataset:
พีซทีวี
รายการต่างๆของพีซทีวี > สนทนา-วิเคราะห์

หยิบข่าวมาคุย
Biz by Peace
เรื่องของคน
เราพี่น้องกัน
มีคำถาม
ฉุกคิด
50 คำถาม กับ สุรพงษ์ สืบวงศ์ลี
รายการต่างๆของพีซทีวี > ปกิณกะ

เกษตรรุ่งอรุณ
เสียงธรรม
Kid เพื่อชาติ
คุยสบายๆสไตล์รองแดง
มงคลธรรม
ไชยานุภาพ
คิดเช่นเห็นชาด
จับต้นชนปลาย
รายการต่างๆของพีซทีวี > บันเทิง

ลมหายใจพีซทีวี
ลั่นทุ่งสนั่นกรุง
รายการต่างๆของพีซทีวี > สารคดี

วิญญาณไทยใจสากล (เทปรายการเดิมที่เคยออกอากาศทางโมเดิร์นไนน์ทีวี ออกอากาศซ้ำทางพีซทีวี)
รายการต่างๆของพีซทีวี > รายการพิเศษ

รู้รักสามัคคี
ตามรอยพระอัจฉริยภาพ
อภิปรายออนไลน์ คณะสามัคคีประชาชนเพื่อประเทศไทย (ถ่ายทอดสดผ่านทางออนไลน์ร่วมกับ วอยซ์ทีวี และ มติชนทีวี)
รายการต่างๆของพีซทีวี > รายการพิเศษ > ในอดีต

มองไกล
คนกลางคลอง
ฟังความรอบด้าน
คิดรอบด้าน
เหลียวหลังแลไปข้างหน้าเพื่อประชาธิปไตย
เข้าใจตรงกันนะ
เพื่อประชาธิปไตย
มองโลกกว้าง
เสียงชาวบ้าน
ลมหายใจพีซทีวีดนตรีสด (เพลงลูกทุ่ง,เพลงเพื่อประชาธิปไตย ถ่ายทอดสดทุกวันอาทิตย์สลับกันไปในแต่ละสัปดาห์)
พีซทีวีเวทีทัศน์ (ตั้งแต่ 5 มีนาคม พ.ศ. 2560 ปรับรูปแบบมาจากสนทนา-วิเคราะห์)
ที่นี่ลูกทุ่ง
ภาษาเพลงบรรเลงสด
ศึกพีซทีวี ต้นกล้ามวยไทย
นอกจากนี้ยังมีรายการต่างๆคั่นระหว่างแต่ละรายการอีกด้วย เช่น Peace Shopping (รายการแนะนำสินค้า,สินค้าของพีซทีวีโดยตรง) รายการแนะนำสินค้า (สินค้าไม่ใช่ของพีซทีวีโดยตรง) มิวสิกวีดีโอต่างๆ รวมถึงโฆษณาแนะนำรายการต่างๆ อีกด้วย
ผู้ประกาศข่าว ผู้รายงานข่าว ผู้ดำเนินรายการ

อรุโณทัย ศิริบุตร
กุลธิดา ช้วนกุล
วสันต์ ประกันศรี
ธงไชย คำวิเศษณ์
พรชนก ไตรรัตนประดิษฐ์
ธารทิวา ฐารชกุล
สุรเชษฐ สุรธนไชย
ภาคภูมิ บูรณถาวร
ผู้ประกาศข่าว ผู้รายงานข่าว ผู้ดำเนินรายการ > ในอดีต

ธนกร ภักดีนพรัตน์
ณิชชนันทน์ แจ่มดวง
นายแพทย์ สุรพงษ์ สืบวงศ์ลี
ชุติมา กุมาร
พรพรหม พรหมชาติ
ธีระวัฒน์ บุญอยู่ (ถึงแก่กรรมเมื่อวันที่ 4 มกราคม พ.ศ. 2560)
ภูวกร ศรีเนียน (ปัจจุบันเป็นสมาชิกพรรคเส้นด้าย)
นายแพทย์ประสงค์ บูรณ์พงศ์
สมพร รักหวาน (ถึงแก่กรรมเมื่อวันที่ 8 พฤษภาคม พ.ศ. 2561)
ณัฐวุฒิ ใสยเกื้อ (ปัจจุบันเป็นสมาชิก พรรคเพื่อไทย)
สมบัติ บุญงามอนงค์ (ปัจจุบันเป็นผู้ก่อตั้ง พรรคเกียน)
นายแพทย์ เหวง โตจิราการ (ปัจจุบันจัดรายการทางเฟซบุ๊กเพจ)
จ่าสิบตำรวจ ประสิทธิ์ ไชยศีรษะ (ยุติการทำหน้าที่)
ผู้ช่วยศาสตราจารย์ เภสัชกรหญิง ธิดา ถาวรเศรษฐ (ปัจจุบันจัดรายการทางเฟซบุ๊กเพจ)
สงคราม กิจเลิศไพโรจน์
อุสมาน ลูกหยี (ถึงแก่กรรมเมื่อวันที่ 5 กุมภาพันธ์ พ.ศ. 2562)
เกริกมนตรี รุจโสตถิรพัฒน์
พิพัฒน์ชัย ไพบูลย์
พรามหณ์ศักดิ์ระพี พรหมชาติ
ดร.ยงยุทธ ติยะไพรัช
นายแพทย์ สลักธรรม โตจิราการ
อาจารย์ ศิโรตม์ คล้ามไพบูลย์
ผู้ประกาศข่าว ผู้รายงานข่าว ผู้ดำเนินรายการ > วิทยากร

จตุพร พรหมพันธุ์
ผู้ประกาศข่าว ผู้รายงานข่าว ผู้ดำเนินรายการ > ระยะเวลาออกอากาศ

1 กันยายน พ.ศ. 2557 - 30 เมษายน พ.ศ. 2558 , 21 กรกฎาคม พ.ศ. 2558 - 21 กรกฎาคม พ.ศ. 2559 21 สิงหาคม พ.ศ. 2559 - 10 สิงหาคม พ.ศ. 2560 10 กันยายน พ.ศ. 2560-6 กุมภาพันธ์ พ.ศ. 2561  และ 22 กุมภาพันธ์ พ.ศ. 2561 - กลางปี พ.ศ. 2562 ออกอากาศ 24 ชั่วโมง
11 พฤษภาคม - 20 กรกฎาคม พ.ศ. 2558 เปิดสถานีเวลา 11:00 น. ปิดสถานี เวลา 21:00 น.
22 กรกฎาคม - 22 สิงหาคม พ.ศ. 2559 เปิดสถานีเวลา 07:00 น. ปิดสถานีเวลา 21:00 น.
11 สิงหาคม - 9 กันยายน พ.ศ. 2560 เปิดสถานีเวลา 09:00 น. ปิดสถานีเวลา 19:00 น.
7  - 21 กุมภาพันธ์ พ.ศ. 2561 เปิดสถานีเวลา 08:00 น. ปิดสถานีเวลา 19:00 น.
กลางปี พ.ศ. 2562 - 2564 เปิดสถานีเวลา 05:30 น. ปิดสถานีเวลา 00:00 น.
แหล่งข้อมูลอื่น

พีซทีวี ที่เฟซบุ๊ก
พีซทีวี ที่เฟซบุ๊ก (เฟซบุ๊กของ กุลธิดา ช้วนกุล)
พีซทีวี (ประเทศไทย) ที่ยูทูบ (เข้าร่วมยูทูบใหม่เมื่อ 22 ตุลาคม พ.ศ. 2565)
TMC ที่ยูทูบ (สำหรับรับชมรายการเพลงย้อนหลัง)
กาดิซ

| กาดิซ |
| --- | --- |
เมือง
กาดิซยามเย็น
   ธง ตราอาร์ม
เขตเทศบาลเมืองกาดิซในจังหวัดกาดิซ
กาดิซที่ตั้งเมืองกาดิซในแคว้นอันดาลูซิอาแสดงแผนที่แคว้นอันดาลูซิอากาดิซที่ตั้งเมืองกาดิซในประเทศสเปนแสดงแผนที่สเปน
พิกัด: 36°32′N 6°17′W﻿ / ﻿36.533°N 6.283°W﻿ / 36.533; -6.283
ประเทศ:  สเปน
แคว้น:  อันดาลูซิอา
จังหวัด: กาดิซ
โกมาร์กา (ท้องที่): บาอิอาเดกาดิซ
ก่อตั้ง: 1104 ปีก่อนคริสต์ศักราช โดยชาวฟินิเชีย
การปกครอง
 • ประเภท: นายกเทศมนตรี-สภา
 • องค์กร: เทศบาลเมืองกาดิซ
 • นายกเทศมนตรี: เตโอฟีลา มาร์ตีเนซ (พรรคประชาชน)
พื้นที่
 • ทั้งหมด: 12.10 ตร.กม. (4.67 ตร.ไมล์)
ความสูง: 11 เมตร (36 ฟุต)
ประชากร (ค.ศ. 2012)
 • ทั้งหมด: 123,948 คน
 • ความหนาแน่น: 10,000 คน/ตร.กม. (27,000 คน/ตร.ไมล์)
เดมะนิม: Gaditano (ช), Gaditana (ญ)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 11071
รหัสโทรศัพท์: (+34) 956
เว็บไซต์: http://www.cadiz.es
กาดิซ (สเปน: Cádiz) เป็นเมืองและเมืองท่าทางภาคตะวันตกเฉียงใต้ของประเทศสเปนและเป็นส่วนหนึ่งของแคว้นปกครองตนเองอันดาลูซิอา กาดิซเป็น "ศูนย์กลางบริหารทางทะเลในมหาสมุทรแอตแลนติกใต้ของกองทัพเรือสเปน" ตั้งแต่การเข้ามาของราชวงศ์บูร์บงในคริสต์ศตวรรษที่ 18
เมืองนี้เป็นเมืองหลวงของจังหวัดกาดิซและเป็นที่ตั้งของมหาวิทยาลัยกาดิซ ตามการสำรวจสำมะโนประชากรในปี พ.ศ. 2547 จำนวนประชากรเฉพาะในเขตเมืองกาดิซมี 133,242 คน ขณะที่ประชากรของเขตเมือง (urban area) ทั้งหมดมีประมาณ 629,054 คน ตัวเมืองตั้งอยู่บนแหลมที่ยื่นลงไปในอ่าวกาดิซ กำแพงสูงและหนาที่ล้อมรอบเมืองทำให้ปรากฏภาพที่สวยงามเมื่อมองจากทะเล
กาดิซมีลักษณะเฉพาะของอันดาลูซิอา ย่านเก่าแก่ของเมือง เช่น เอลโปปูโล (El Populo), ลาบิญญา (La Viña) หรือซานตามาริอา (Santa María) สร้างความตรงกันข้ามกับพื้นที่สมัยใหม่กว่าของเมือง ขณะที่ภาพของเมืองเก่ามีตรอกซอยแคบ ๆ มุ่งไปสู่จัตุรัสจำนวนหนึ่ง พื้นที่เมืองใหม่กลับประกอบไปด้วยถนนกว้างและอาคารสมัยใหม่ นอกจากนี้ ในเมืองยังมีต้นไม้ในสวนสาธารณะอยู่เป็นหย่อม ๆ รวมทั้งต้นไม้ใหญ่หลายต้นที่เชื่อกันว่าโคลัมบัสเป็นผู้นำไปไว้ที่นั่น
เมืองพี่น้อง

เมืองพี่น้องของกาดิซ ได้แก่
บัวโนสไอเรส อาร์เจนตินา
อาบานา คิวบา
แบร็สต์ ฝรั่งเศส
ตันเจียร์ โมร็อกโก
อาโกรุญญา สเปน
เมดเวย์ สหราชอาณาจักร
บอลทิมอร์ สหรัฐอเมริกา
| ด ค กเมืองหลักของจังหวัดในประเทศสเปน |
| --- | --- | --- |
|  กาดิซ  กรานาดา  กัสเตยอนเดลาปลานา  กาเซเรส  กอร์โดบา  กูเองกา  กัวดาลาฆารา  ฆาเอน  เฆโรนา  ซิวดัดเรอัล  ซานเซบัสเตียน  ซันตันเดร์  ซาโมรา  ซาราโกซา  ซาลามังกา  ซานตากรุซเดเตเนริเฟ  เซโกเบีย  เซบิยา  โซเรีย  ตาร์ราโกนา  เตรูเอล  โตเลโด  บาดาโฆซ  บาร์เซโลนา  บายาโดลิด  บาเลนเซีย  บิลบาโอ  บูร์โกส  บิโตเรีย-กัสเตอิซ  ปัมโปลนา  ปัลมาเดมายอร์กา  ปาเลนเซีย  โปนเตแบดรา  มาดริด  มาลากา  มูร์เซีย  แยย์ดา  เลออน  โลโกรโญ  ลัสปัลมัส  ลูโก  อาโกรุญญา  อาบิลา  อาลิกันเต  อัลบาเซเต  อัลเมริอา  อูเอสกา  อูเอลบา  โอเบียโด  โอว์แรนเซ  อูเอสกา   |  กาดิซ  กรานาดา  กัสเตยอนเดลาปลานา  กาเซเรส  กอร์โดบา  กูเองกา  กัวดาลาฆารา  ฆาเอน  เฆโรนา  ซิวดัดเรอัล  ซานเซบัสเตียน  ซันตันเดร์  ซาโมรา  ซาราโกซา  ซาลามังกา  ซานตากรุซเดเตเนริเฟ  เซโกเบีย  เซบิยา  โซเรีย  ตาร์ราโกนา  เตรูเอล  โตเลโด  บาดาโฆซ  บาร์เซโลนา  บายาโดลิด  บาเลนเซีย  บิลบาโอ  บูร์โกส  บิโตเรีย-กัสเตอิซ  ปัมโปลนา  ปัลมาเดมายอร์กา  ปาเลนเซีย  โปนเตแบดรา  มาดริด  มาลากา  มูร์เซีย  แยย์ดา  เลออน  โลโกรโญ  ลัสปัลมัส  ลูโก  อาโกรุญญา  อาบิลา  อาลิกันเต  อัลบาเซเต  อัลเมริอา  อูเอสกา  อูเอลบา  โอเบียโด  โอว์แรนเซ  อูเอสกา   |  |
ซิลลี่ ฟูลส์

| ซิลลี่ ฟูลส์ |
| --- | --- |
ซิลลี่ ฟูลส์ ในเทศกาลดนตรีเมืองพัทยา, ประเทศไทย เมื่อ พ.ศ. 2550
ข้อมูลพื้นฐาน
ที่เกิด: กรุงเทพมหานคร, ประเทศไทย
แนวเพลง: ออลเทอร์นาทิฟร็อก โพสต์กรันจ์ นูเมทัล (ช่วงแรก) ออลเทอร์นาทิฟเมทัล (ช่วงแรก)
ช่วงปี: พ.ศ. 2539–ปัจจุบัน
ค่ายเพลง:   เบเกอรี่มิวสิก (พ.ศ. 2539–2541)  มอร์ มิวสิก     (พ.ศ. 2541–2550)  สนามหลวงการดนตรี (พ.ศ. 2550–2551)  อาร์เอส (พ.ศ. 2551–2554)  iMARmusic (พ.ศ. 2554–2556)  วอร์นเนอร์ มิวสิก ไทยแลนด์ (พ.ศ. 2556–2558)  มีเรคคอร์ดส (พ.ศ. 2558–ปัจจุบัน) 

สมาชิก: จักรินทร์ จูประเสริฐ (ต้น) เทวฤทธิ์ ศรีสุข (หรั่ง) ต่อตระกูล ใบเงิน (ต่อ) กฤษณะ ปานดอนลาน (ริม)

อดีตสมาชิก: วีรชน ศรัทธายิ่ง (โต) กอบภพ ใบแย้ม (เต้ย) รัตน์ โกบายาชิ (รัตน์) เบนจามิน จุง ทัฟเนล (เบน)
ซิลลี่ ฟูลส์ (อังกฤษ: Silly Fools) วงดนตรีร็อกไทย ดนตรีของพวกเขาเรียกได้ว่าเป็นมอเดิร์นร็อก
ก่อตั้งเมื่อ พ.ศ. 2538 วางจำหน่ายอีพีแรกกับ เบเกอรี่มิวสิก ค่ายเพลงอิสระในปีถัดมา ต่อมาวงได้ย้ายสังกัดไปมอร์ มิวสิก และวางจำหน่ายอัลบั้มแรกในชื่อ ไอ.คิว. 180 (2541) แต่ดึงดูดผู้ฟังได้เพียงเล็กน้อยเมื่อเทียบกับวงในสังกัดเดียวกันอย่าง โลโซ ความนิยมของ ซิลลี่ ฟูลส์ เพิ่มขึ้นหลังพวกเขาเปลี่ยนแนวเพลงในอัลบั้มถัด ๆ มา ทำให้เข้าถึงคนทั่วไปได้มากขึ้น ปัจจุบันพวกเขาได้รับการยกย่องให้เป็นวงดนตรีร็อกชั้นนำในประเทศไทย
ซิลลี่ ฟูลส์ ได้รับรางวัลศิลปินยอดนิยมของประเทศไทยในงาน เอ็มทีวีเอเชียอะวอดส์ ประจำปี 2548
ประวัติ > พ.ศ. 2539: ก่อตั้งและที่มาของชื่อวง

ซิลลี่ ฟูลส์ (Silly Fools) เดิมวงมีชื่อว่า ซิลลี่ ฟูลลิช (Silly Foolish) โดยมีต้น - จักรินทร์ จูประเสริฐ และเต้ย - กอบภพ ใบแย้ม เป็นผู้ก่อตั้งวง แล้วรวมตัวกับโต - ณัฐพล พุทธภาวนา และหรั่ง - เทวฤทธิ์ ศรีสุข ก่อตั้งขึ้นในปี พ.ศ. 2539 ต่อมาได้นำเดโมไปเสนอกับค่ายเบเกอรี่มิวสิค ซึ่งทางค่ายดังกล่าวให้ทำแค่อัลบั้มอีพีและร่วมโครงการ Bakery Sampler กับอีกสองวง ได้แก่วงวิเศษนิยม กับวงสโตนโซล ซึ่งเป็นอัลบั้มทดลองขาย ซึ่งถ้าอัลบั้มดังกล่าวขายได้ถึง 20,000 ชุด วงจะได้เซ็นกับทางค่าย แต่ทว่ายอดขายอัลบั้มกลับไม่เข้าเป้าที่วางไว้ ทำให้วงซิลลี่ ฟูลลิช ไม่ได้ร่วมงานกับค่ายเบเกอรี่มิวสิค ต่อมาต้นได้เปลี่ยนชื่อวงจาก ซิลลี่ ฟูลลิช เป็น ซิลลี่ ฟูลส์ เนื่องจากเหตุผลที่ว่าชื่อเก่ายาวเกินไป
ประวัติ > พ.ศ. 2541–2549: อัลบั้ม ไอ.คิว. 180 ถึงอัลบั้ม คิงไซส์ ภายใต้สังกัดมอร์ มิวสิก

หลังจากอีพีชุดแรกของซิลลี่ ฟูลส์ ที่ไม่ประสบความสำเร็จ ทำให้ไม่มีงานจ้าง สมาชิกวงต้องหยุดทำวงเป็นเวลา 1 ปี และแยกย้ายประกอบอาชีพอิสระแทนในช่วงนั้น
ในปี พ.ศ. 2541 ป้อม - อัสนี โชติกุล ได้เปิดค่ายมอร์ มิวสิก ในสังกัดแกรมมี่ ข่าวการเปิดค่ายใหม่ ทำให้วงซิลลี่ ฟูลส์ มองเห็นโอกาสในการกลับมาสู่วงการเพลงอีกครั้ง จึงได้ลองนำเดโมไปนำเสนอ ปรากฏว่าเดโมที่ส่งไปผ่านการพิจารณา ซิลลี่ ฟูลส์ จึงได้เซ็นสัญญากับค่ายมอร์ มิวสิก และได้ออกอัลบั้มเต็มเป็นอัลบั้มแรก ชื่อว่า ไอ.คิว. 180 (I.Q. 180) ซึ่งมีเพลงดังในอัลบั้มนี้อย่าง "สู้ไม่ได้" และ "เมื่อรักฉันเกิด" โดยมียอดขายของชุดนี้จำนวน 40,000 ชุด ซึ่งถือว่าน้อยมากในยุคนั้น แต่กระแสตอบรับก็ดีขึ้นกว่าอัลบั้มอีพี
ในปี พ.ศ. 2542 ได้มีการเปลี่ยนสมาชิกในตำแหน่งมือกลองภายในวงเกิดขึ้น โดยที่ 2 ชุดแรก ตำแหน่งกลองคือ เต้ย - กอบภพ ใบแย้ม ได้เปลี่ยนมาเป็น ต่อ - ต่อตระกูล ใบเงิน ก่อนจะออกอัลบั้มชุด แคนดีแมน (Candy Man) ซึ่งอัลบั้มนี้เป็นอัลบั้มที่ทำให้ ซิลลี่ ฟูลส์ เป็นที่รู้จักทั้งประเทศ มียอดขายถล่มทลาย และได้กลายเป็นวงร็อกระดับหัวแถวของประเทศทันที เพลงดังของวงในอัลบั้มนี้ คือ "อย่าบอกว่ารัก" "ฝัน" "นางฟ้า" "ไหนว่าจะไม่หลอกกัน" "เพียงรัก" และ "Hey"
ในปี พ.ศ. 2543 ซิลลี่ ฟูลส์ ได้ออกอัลบั้ม มินต์ (Mint) ซึ่งอัลบั้มชุดนี้ ซิลลี่ ฟูลส์ ได้รับการตอบรับเป็นอย่างมากตั้งแต่ยังไม่ได้วางแผง จึงทำให้อัลบั้มชุดนี้มียอดจำหน่ายตลับเทปได้เกิน 1,000,000 ตลับ ซึ่งมีเพลงดังจากอัลบั้มชุดนี้ เช่น "จิ๊จ๊ะ" "ฟังดูง่ายง่าย" "คิดถึง" "150 c.c." "ไม่" และ "เพลงนี้เกี่ยวกับความรัก"
ต่อมาในปี พ.ศ. 2545 ซิลลี่ ฟูลส์ ได้ออกอัลบั้ม จูซซี (Juicy) อัลบั้มนี้เพิ่มความหนักแน่นของเนื้อเพลงและดนตรีมากขึ้นกว่าชุดก่อน แต่ไม่หนักมากเหมือนอัลบั้มแรก ๆ (E.P. ถึง I.Q. 180) ในอัลบั้มนี้มีเพลงดัง อย่าง "บ้าบอ" "ผิดที่ไว้ใจ" "แกล้ง" "น้ำนิ่งไหลลึก" "ขี้หึง" "หน้าไม่อาย" และ "วัดใจ"
ซิลลี่ ฟูลส์ ได้เว้นการออกอัลบั้มไปราว 2 ปี ก่อนที่จะมีออกอัลบั้ม คิงไซส์ (King Size) ออกมาในปี พ.ศ. 2547 ซึ่งเพลงดังในอัลบั้มนี้ก็ได้แก่ "แล้วแต่แป๊ะ" "หนึ่งเดียวของฉัน" "คนที่ฆ่าฉัน" "ไม่หวั่นแม้วันมามาก" และ "น้ำลาย"
ประวัติ > พ.ศ. 2549–2554: โต ลาออก เบน มาแทน และย้ายสังกัดไปอาร์เอส

ในปี พ.ศ. 2549 โต นักร้องนำ ได้ออกมาแถลงข่าวเรื่องการลาออกจากวง ซิลลี่ ฟูลส์ เนื่องจากการทำงานของตนที่ขัดกับหลักของศาสนาอิสลาม และความเห็นที่ไม่ตรงกันในบางเรื่องกับ ต้น, หรั่งและต่อ จึงออกจากวงไป ซึ่งถือเป็นข่าวใหญ่ในวงการเพลงไทยในขณะนั้น และโตได้ไปตั้งวงดนตรีใหม่ใช้ชื่อว่า แฮงแมน (Hangman) ในเวลาต่อมา ส่วนต้น, หรั่ง และต่อ ประกาศอยู่ด้วยกันต่อและประกาศว่าจะหานักร้องใหม่มาทดแทนในเร็วที่สุด จนกระทั่งในช่วงเดือนพฤศจิกายน พ.ศ. 2549 ซิลลี่ ฟูลส์ ได้ทำการเปิดตัวนักร้องใหม่โดยไม่เปิดเผยหน้าตา โดยทางวงได้ให้นักร้องใหม่ทำการใส่หน้ากากขึ้นเล่นเพลงใหม่ที่มีเนื้อร้องภาษาอังกฤษจำนวน 2 สองเพลง ภายในคอนเสิร์ตแฟตเฟสติวัล
เวลาล่วงเข้าสู่เดือนธันวาคม ต้น หรั่ง และ ต่อ และนักร้องนำปริศนาได้เริ่มทำการโปรโมตอัลบั้มใหม่ตามสื่อต่าง ๆ ทั้งหนังสือพิมพ์ และได้ไปออกรายการวิทยุตามสถานีต่าง ๆ เกี่ยวกับอัลบั้มใหม่ที่จะวางแผงในต้นปีหน้า ในชื่อชุดว่า มินิ (Mini) เป็นเพลงภาษาอังกฤษจำนวน 5 เพลง ก่อนจะทำการเปิดเผยว่านักร้องนำคนใหม่ คือ เบนจามิน จุง ทัฟเนล (Benjamin Jung Tuffnell) ตามการแนะนำของ ปู นักร้องนำวงแบล็คเฮด (ตอนแรกนักร้องนำใหม่ของวงเกือบถูกเปลี่ยนเป็น David Usher ตามคำเสนอของผู้จัดการวงที่ประเทศแคนาดา แต่ในที่สุดก็มิได้มีการเปลี่ยนเนื่องจาก ซิลลี่ ฟูลส์ ปฏิเสธเพราะกลัวว่าจะอยู่กับวงไม่ยาว และอายุค่อนข้างมากแล้ว) โดยมีเพลง "สเตย์อะเวย์" (Stay Away) ซึ่งเป็นเพลงภาษาอังกฤษเป็นเพลงเปิดตัว และได้ทำการเปิดตัวอัลบั้มรูปแบบอีพีชุดที่ 2 ชื่อชุด มินิ ในเดือนมกราคมของปี พ.ศ. 2550 ความพิเศษของอัลบั้มชุดนี้คือการจัดทำซีดีจำหน่ายเพียง 3,000 แผ่น โดยที่ 300 คนแรกจะได้เข้าชมมินิคอนเสิร์ตเปิดอัลบั้มใหม่และนักร้องใหม่ ก่อนที่จะทำการวางขายอัลบั้มชุด มินิ ทั่วประเทศจำนวน 2,000 แผ่น ก่อนที่จะทำการวางแผ่นปกติอีพีชุด มินิ มี 4 ปก (โดยอัลบั้ม มินิ นี้ ซิลลี่ ฟูลส์ ได้ไปอยู่สังกัดสนามหลวงการดนตรี ของจีเอ็มเอ็ม แกรมมี่)
ในปี พ.ศ. 2551 ซิลลี่ ฟูลส์ ได้ย้ายออกจากจีเอ็มเอ็ม แกรมมี่ ที่พวกเขาเคยสังกัดอยู่ถึง 10 ปี ไปสังกัดกับค่ายเพลงคู่แข่งอย่างอาร์เอส โดยต่อ มือกลองของวงได้ประเดิมผลงานชิ้นแรก กับการทำงานดนตรีให้กับอัลบั้มชุดที่ 3 ของเม - จีระนันท์ กิจประสาน ก่อนที่จะคลอดอัลบั้ม เดอะวัน ออกมาในช่วงเดือนมีนาคม และมีอัลบั้ม เดอะวัน (เวอร์ชันภาษาอังกฤษ) ที่มีดนตรีเหมือนเดิม แต่เปลี่ยนเนื้อร้องจากภาษาไทยเป็นภาษาอังกฤษออกตามมาอีกด้วย ซึ่งการตอบตอบรับของอัลบั้ม เดอะวัน อยู่ในระดับที่ดี แต่ยังไม่มากนักเมื่อเทียบกับอัลบั้มชุดที่โตเป็นนักร้องนำ ซึ่งเพลงดังของอัลบั้มนี้ คือ "เราเป็นคนเลือกเอง" "เหนื่อยแล้ว" "รั้งรอ" และ "โง่"
ต่อมาไม่นาน ซิลลี่ ฟูลส์ ก็ได้ออกซิงเกิลใหม่เมื่อวันที่ 1 มิถุนายน พ.ศ. 2553 ครั้งแรกที่ซี้ดเอฟเอ็ม 97.5 เมกะเฮิรตซ์ ชื่อเพลง "ทำร้าย" ซึ่งได้รับการตอบรับอย่างดี และยังติดชาร์ตเพลงในหลายสถานีวิทยุอีกด้วย
ประวัติ > พ.ศ. 2554–2556: ไร้สังกัด, ซิงเกิล "สูญญากาศ", ต่อ ลาออก รัตน์ มาแทน

ซิลลี่ ฟูลส์ ได้ออกซิงเกิลชื่อ "สูญญากาศ" ในวันที่ 24 กุมภาพันธ์ พ.ศ. 2555 ที่ซี้ดเอฟเอ็ม 97.5 โดยซิงเกิลใหม่นี้มากับการเปลี่ยนแปลงอีกครั้งของวงคือ พวกเขาได้ทำเพลงปล่อยออกมาอย่างอิสระโดยไม่สังกัดค่ายเพลงเลย ทั้งนี้ เกี่ยวกับการตัดสินใจแยกทางจากอาร์เอส ทางด้านของต้น มือกีตาร์ เปิดเผยว่า เป็นทางวงเองที่ขอบอกเลิกสัญญา ไม่อยากจะกดดันตัวเองในเรื่องของการทำงาน ซึ่งทางอาร์เอสก็ยินยอมด้วยดี (เนื่องจากอาร์เอสต้องการให้วงออกเพลงเป็นอัลบั้ม ส่วนทางวงต้องการออกเป็นซิงเกิล) สำหรับซิงเกิล "สูญญากาศ" นี้ นอกจากจะบินไปผสมเสียงไกลถึงประเทศแคนาดา เพลงนี้ยังได้ บอย โกสิยพงษ์ นักแต่งเพลงมือดีของประเทศไทยเข้ามามีส่วนร่วมด้วย โดยมีวอร์นเนอร์ มิวสิค ไทยแลนด์ ดูแลเรื่องการตลาดให้ ซึ่งหลังจากปล่อยเพลง "สูญญากาศ" มาได้ไม่นาน ต่อ ได้ลาออกจากการเป็นสมาชิกวง เนื่องจากภาระครอบครัว และได้ไปเป็นมือกลองแบ็คอัพกับเสก โลโซ เมื่อปี พ.ศ. 2556 ซึ่งในปีเดียวกันนั้นก็ได้รัตน์ โกบายาชิ อดีตมือกลองวงดีเซมเบอร์ (Dezember) เข้ามาเป็นสมาชิกวงในตำแหน่งมือกลองแทนต่อ นับเป็นการเปลี่ยนมือกลองครั้งที่ 3 ของวง
ประวัติ > พ.ศ. 2557–ปัจจุบัน: ร็อกไรเดอร์ มีเรคคอร์ดส และเปิดตัวนักร้องใหม่

ในช่วงปี พ.ศ. 2557 สมาชิกของวงได้ผลิตรายการทีวีชื่อ Rock Rider เป็นรายการเกี่ยวกับเพลงร็อกและการท่องเที่ยวด้วยรถบิ๊กไบค์ ต่อมา วง ซิลลี่ ฟูลส์, วง แอร์บอร์น และแด็ก - เอกรัตน์ วงศ์ฉลาด อดีตนักร้องนำวงบิ๊กแอส ร่วมกันก่อตั้งโครงการ Rock Rider เพื่อผลิตเพลงและทัวร์คอนเสิร์ต และในวันที่ 1 ธันวาคม ปีเดียวกัน Silly Fools ได้ออกซิงเกิลใหม่เป็นเนื้อร้องภาษาอังกฤษเพลงที่ 6 ชื่อว่า Standing Tall
ในวันที่ 30 กันยายน พ.ศ. 2558 ทางวงได้เซ็นสัญญาเป็นศิลปินในสังกัดค่าย มีเรคคอร์ดส ในเครือมิวซิกมูฟ ซึ่งเป็นสังกัดค่ายเพลงของฟองเบียร์ - ปฏิเวธ อุทัยเฉลิม นักแต่งเพลงและโปรดิวเซอร์ชื่อดังของไทย แต่ต่อมาเมื่อวันที่ 5 ตุลาคม ในแฟนเพจเฟซบุ๊กซิลลี่ฟูลส์ได้โพสต์ข้อความว่า เบน - เบนจามิน นักร้องนำของวงประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน ทางวงจึงต้องประกาศหานักร้องนำคนใหม่ที่มาแทนเบนจามิน เพื่อให้วงสามารถเดินหน้าต่อไปได้ โดยเบนได้อวยพรให้วงประสบความสำเร็จในเส้นทางดนตรีนี้ต่อไป  อย่างไรก็ดี หรั่ง - เทวฤทธิ์ ศรีสุข มือเบสของวง ได้พูดไว้ว่าสำหรับเพลงร้องภาคภาษาอังกฤษนั้น เบนจะยังคงขับร้องอยู่เช่นเดิม และหลังจากข่าวที่เบนออกจากวง ได้มีวิดิโอนักร้องนำคนใหม่ของทางวงถูกอัปโหลดลงยูทูบ โดยไม่เปิดเผยหน้าตาแต่ใส่หน้ากากปิดไว้ ที่แสดงสดที่คลองเพลง 3 และได้เล่นเพลงจำนวน 10 เพลง ไหนว่าจะไม่หลอกกัน, เพียงรัก, บ้าบอ, เมื่อรักฉันเกิด, จิ๊จ๊ะ, น้ำลาย, ขี้หึง, คิดถึง, สูญญากาศ, จนเกิดเป็นกระแสที่น่าติดตามแก่แฟนเพลง
ในวันที่ 7 สิงหาคม พ.ศ. 2559 เฟซบุ๊กและอินสตาแกรมอย่างเป็นทางการของวงได้ประกาศว่า ริม - กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ ก่อนที่จะมีการปล่อยซิงเกิ้ลแรก แป๊ะอย่าร้อง ในวันที่ 8 สิงหาคม หรือ 1 วันหลังการประกาศเปิดตัวริมเป็นนักร้องคนใหม่
หลังจากนั้นในปี พ.ศ. 2560 พวกเขาก็ได้ปล่อยซิงเกิลที่ 2 จงเรียกเธอว่านางพญา โดยไอเดียเพลงนี้ได้มาจากนักร้องนำ ริม - กฤษณะ ปานดอนลาน ที่มีบุคลิกท่าทางเหมือนผู้หญิง
ในปีเดียวกัน ซิลลี่ ฟูลส์ ได้จัดคอนเสิร์ตใหญ่ Leo Presents Silly War II Concert "สงครามของคนโง่" ในวันที่ 1 กรกฎาคม นับเป็นคอนเสิร์ตใหญ่อีกครั้งในรอบ 15 ปี ซึ่งในคอนเสิร์ตครั้งนี้ ซิลลี่ ฟูลส์ ได้นำเพลงดังจากอัลบั้มเก่า มาเล่นให้แฟนเพลงได้รับชมและรับฟัง เช่น จิบเดียวก็ซึ้งแมน, พ่อ-แม่-ลูก, เบื่อ, นางฟ้า, เซ็ง และในช่วงท้ายของคอนเสิร์ต ริม นักร้องนำได้ถอดหน้ากาก เป็นการเปิดตัวการร่วมงานกับวงซิลลี่ ฟูลส์ อย่างเป็นทางการ
ถัดมาอีก 5 ปี ในไลฟ์ทางเฟซบุ๊กแฟนเพจของหรั่งเมื่อวันที่ 17 กันยายน พ.ศ. 2565 ต่อ - ต่อตระกูล ใบเงิน ได้กลับมาตีกลองให้กับ ซิลลี่ ฟูลส์ อีกครั้ง เนื่องจากรัตน์ โกบายาชิ ได้สละตำแหน่งมือกลองให้ ต่อมาในเดือนธันวาคม พ.ศ. 2566 ทางวงได้ปล่อยเพลง "เทพลีลา"
สมาชิก

กฤษณะ ปานดอนลาน (ริม) – ร้องนำ (พ.ศ. 2558–ปัจจุบัน) เกิด 25 มกราคม พ.ศ. 2528 เกิดที่ อำเภอบางคนที จังหวัดสมุทรสงคราม
จักรินทร์ จูประเสริฐ (ต้น) – กีตาร์ลีด, กีตาร์คอร์ด, คีย์บอร์ด (พ.ศ. 2539–ปัจจุบัน) เกิด 26 สิงหาคม พ.ศ. 2517 เกิดที่ เขตพระนคร จังหวัดกรุงเทพมหานคร
เทวฤทธิ์ ศรีสุข (หรั่ง) – เบส, กีตาร์คอร์ด (พ.ศ. 2539–ปัจจุบัน) เกิด 20 พฤศจิกายน พ.ศ. 2516
ต่อตระกูล ใบเงิน (ต่อ) – กลอง (พ.ศ. 2541–2556, พ.ศ. 2565–ปัจจุบัน) เกิด 10 ตุลาคม พ.ศ. 2516
กอบภพ ใบแย้ม (เต้ย) – กลอง, คีย์บอร์ด (พ.ศ. 2539–2541) เกิด 30 ธันวาคม พ.ศ. 2509
วีรชน ศรัทธายิ่ง (โต) – ร้องนำ, กีตาร์คอร์ด (พ.ศ. 2539–2549) เกิด 13 ตุลาคม พ.ศ. 2518
รัตน์ โกบายาชิ (รัตน์) – กลอง (พ.ศ. 2556–2565) เกิด 23 มกราคม พ.ศ. 2514
เบนจามิน จุง ทัฟเนล (เบน) – ร้องนำ, ไวโอลิน (เฉพาะเพลง One Generation Uncredit; พ.ศ. 2549–2558) เกิด 13 พฤษภาคม พ.ศ. 2518
Simon Henderson – คีย์บอร์ด (พ.ศ. 2542–2543)
วิโรจน์ เจริญพิพัฒน์สิน (ยุ่น) – กลอง (พ.ศ. 2555–2556)
รางวัลที่ได้รับ

รางวัลศิลปินกลุ่มร็อกยอดเยี่ยม : จากอัลบั้ม Mint
รางวัลอัลบั้มร็อกยอดเยี่ยม : อัลบั้ม Mint
รางวัลศิลปินกลุ่มร็อกยอดเยี่ยม : จากอัลบั้ม Juicy
รางวัลอัลบั้มร็อกยอดเยี่ยม : จากอัลบั้ม Juicy
รางวัลเพลงในการบันทึกเสียงยอดเยี่ยม : จากเพลง วัดใจ
รางวัลเพลงร็อกยอดเยี่ยม : จากเพลง บ้าบอ
รางวัลนักร้องกลุ่มยอดเยี่ยม
รางวัลศิลปินในดวงใจศิลปิน
รางวัลมิวสิกวิดีโอกำกับศิลป์ยอดเยี่ยม : น้ำลาย
รางวัลศิลปินไทยยอดนิยม ปี 2005
รางวัลศิลปินกลุ่มร็อกยอดเยี่ยม : จากอัลบั้ม The One
รางวัลมิวสิกวิดีโอยอดเยี่ยมสุดซี้ดประจำปี (SEED MUSIC VIDEO OF THE YEAR) จาก เพลงเราเป็นคนเลือกเอง
รางวัลอัลบั้มร็อกยอดเยี่ยมสุดซี้ดประจำปี (SEED ROCK ALBUM OF THE YEAR) อัลบั้ม the one
รางวัล Pop Rock Artist (ป๊อป ร็อก อาร์ติส)
รางวัล Best Song Writer Of The Year จาก เพลงแป๊ะอย่าร้อง
แหล่งข้อมูลอื่น

Silly Fools Club
Rock Rider
| ด ค กซิลลี่ ฟูลส์ |
| --- | --- |
 กฤษณะ ปานดอนลาน  จักรินทร์ จูประเสริฐ  เทวฤทธิ์ ศรีสุข  ต่อตระกูล ใบเงิน รัตน์ โกบายาชิ  เบนจามิน จุง ทัฟเนล  ณัฐพล พุทธภาวนา  กอบภพ ใบแย้ม 
สตูดิโออัลบั้ม:  ไอ.คิว. 180  แคนดีแมน  มินต์  จูซซี  คิงไซส์  เดอะวัน 
อีพี: ซิลลี่ ฟูลส์ (2539) •  มินิ (2550)
ซิงเกิล:  "รอยยิ้ม"  "จิบเดียวก็ซึ้งแมน"  "สู้ไม่ได้"  "เมื่อรักฉันเกิด"  "เซ็ง"  "อย่าบอกว่ารัก"  "ไหนว่าจะไม่หลอกกัน"  "คิดถึง"  "จิ๊จ๊ะ"  "เพลงนี้เกี่ยวกับความรัก"  "ผิดที่ไว้ใจ"  "ขี้หึง"  "บ้าบอ"  "น้ำนิ่งไหลลึก"  "วัดใจ"  "น้ำลาย"  "คนที่ฆ่าฉัน"  "หนึ่งเดียวของฉัน"  "ไม่หวั่นแม้วันมามาก"  "มันแอบอยู่ข้างเครื่อง"  "เพลงของเธอ"  "เบื่อ"  "เราเป็นคนเลือกเอง"  "โง่"  "รั้งรอ"  "ทำร้าย"  "สูญญากาศ"  "สแตนดิงทอลล์"  "แป๊ะอย่าร้อง"  "จงเรียกเธอว่านางพญา"  "20 ตุลา"  "สัตว์ร้าย" (ร่วมกับ BIG BAG)  "MIST" (ร่วมกับ ซีล)  "ORANGE"  "DESTROYER" (เพลงประกอบเกม การีนาฟรีไฟร์)  "หลังมือ"  "แพ้ความอ่อนแอ"  "ฝัง จำ จม"  "เทพลีลา"  "แค่คิดก็มันแล้ว" 
บทความที่เกี่ยวข้อง:  เบเกอรี่มิวสิค  มอร์ มิวสิค  สนามหลวงมิวสิก  อาร์เอส  วอร์นเนอร์ มิวสิค ไทยแลนด์  มีเรคคอร์ดส
เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)

| มหาอำมาตย์เอกเจ้าพระยาเทเวศร์วงศ์วิวัฒน์  (หม่อมราชวงศ์หลาน กุญชร)ป> จ., ป.ช., ป.ม. |
| --- | --- |


เสนาบดีกระทรวงเกษตรธิการ
ดำรงตำแหน่ง 2 กันยายน พ.ศ. 2442 – 16 ธันวาคม พ.ศ. 2452
กษัตริย์: พระบาทสมเด็จพระจุลจอมเกล้าเจ้าอยู่หัว
ก่อนหน้า: เจ้าพระยาสุรศักดิ์มนตรี
ถัดไป: เจ้าพระยาวงษานุประพัทธ์ (หม่อมราชวงศ์สท้าน สนิทวงศ์)
เสนาบดีกระทรวงโยธาธิการ
ดำรงตำแหน่ง 19 กันยายน พ.ศ. 2441 – 1 กันยายน พ.ศ. 2442
กษัตริย์: พระบาทสมเด็จพระจุลจอมเกล้าเจ้าอยู่หัว
ก่อนหน้า: พระเจ้าบรมวงศ์เธอ กรมขุนพิทยลาภพฤฒิธาดา
ถัดไป: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
 
ข้อมูลส่วนบุคคล
เกิด: หม่อมราชวงศ์หลาน 18 พฤศจิกายน พ.ศ. 2395
เสียชีวิต: 1 มกราคม พ.ศ. 2466 (70 ปี)
คู่สมรส: 27 คน
บุตร: 32 คนรวมหม่อมหลวงขาบ
บุพการี: พระวรวงศ์เธอ พระองค์เจ้าสิงหนาทราชดุรงค์ฤทธิ์ (บิดา) หม่อมสุด กุญชร ณ อยุธยา (มารดา)
อาชีพ: ขุนนาง
วิชาชีพ: ข้าราชการพลเรือน

มหาอำมาตย์เอก เจ้าพระยาเทเวศร์วงศ์วิวัฒน์ นามเดิม หม่อมราชวงศ์หลาน กุญชร (18 พฤศจิกายน พ.ศ. 2395 – 1 มกราคม พ.ศ. 2466) เป็นขุนนางชาวไทย เคยรับราชการในตำแหน่งเช่น ผู้บัญชาการกรมม้าและกรมมหรสพ เสนาบดีกระทรวงโยธาธิการ และ เสนาบดีกระทรวงเกษตราธิการ
ประวัติ

เจ้าพระยาเทเวศร์วงศ์วิวัฒน์ เป็นโอรสในพระวรวงศ์เธอ พระองค์เจ้าสิงหนาทราชดุรงค์ฤทธิ์ กับหม่อมสุด กุญชร ณ อยุธยาเกิดเมื่อวันพฤหัสบดี เดือนอ้าย ขึ้น 7 ค่ำ ปีชวด ตรงกับวันที่ 18 พฤศจิกายน พ.ศ. 2395 มีพี่น้องต่างมารดาคือ หม่อมราชวงศ์กระจ่าง เป็นพี่สาว และ หม่อมราชวงศ์กระจัด เป็นน้องสาว
การรับราชการ > เป็นมหาดเล็กในรัชกาลที่ 4

เจ้าพระยาเทเวศร์วงศ์วิวัฒน์ เมื่ออายุได้ 13 ปี พระองค์เจ้าสิงหนาทราชดุรงค์ฤทธิ์ จัดงานโกนจุกขึ้นที่วังบ้านหม้อ พระบาทสมเด็จพระจอมเกล้าเจ้าอยู่หัว เสด็จพระราชดำเนินมาพระราชทานน้ำสังข์และทรงตัดจุก พระราชทานทองเหรียญเป็นของขวัญ แล้วถวายตัวเป็นมหาดเล็ก ได้รับพระราชทานเบี้ยหวัด 10 ตำลึง พออายุได้ 14 ปี ทรงพระกรุณาโปรดเกล้าฯ ให้บรรพชาเป็นสามเณรนาคหลวงในวัดพระศรีรัตนศาสดาราม ได้พระราชทานบริขารเท่าหม่อมเจ้า สมเด็จพระมหาสมณเจ้า กรมพระยาปวเรศวริยาลงกรณ์ เมื่อครั้งยังเป็นกรมหมื่นบวรรังษีสุริยพันธุ์เป็นพระอุปัชฌาย์ หม่อมเจ้าพระธรรมุณหิศธาดา (สีขเรศ วุฑฺฒิสฺสโร) ให้ศีล แล้วจำพรรษาอยู่ที่วัดสุทัศนเทพวรารามราชวรมหาวิหาร ในสำนักสมเด็จพระวันรัต (แดง สีลวฑฺฒโน)
การรับราชการ > รับราชการในสมัยรัชกาลที่ 5

เจ้าพระยาเทเวศร์วงศ์วิวัฒน์ รับราชการเมื่อปี พ.ศ. 2412 ได้เป็นมหาดเล็กสารถีขับรถพระที่นั่ง ต่อมา พ.ศ. 2413 ได้เป็นนายกวดหุ้มแพรมหาดเล็กเวรฤทธิ์ ต่อมา พ.ศ. 2414 เป็นจ่ายงเวรศักดิ์ รับพระราชทานเบี้ยหวัด 2 ชั่ง แล้วได้รับพระราชทานเบี้ยหวัด 2 ชั่ง 10 ตำลึง ต่อมา พ.ศ. 2416 ได้รับ 3 ชั่ง เงินเดือน ๆ ละ 10 ตำลึง แล้วทรงพระกรุณาโปรดเกล้าฯ ให้เป็นนาคหลวงอุปสมบทในวัดพระศรีรัตนศาสดาราม ได้รับพระราชทานบริขารเท่าหม่อมเจ้า กรมพระยาปวเรศวริยาลงกรณ์ เมื่อยังทรงดำรงพระยศเป็นกรมพระเป็นพระอุปัชฌาย์ หม่อมเจ้าพระธรรมุณหิศธาดา (สีขเรศ วุฑฺฒิสฺสโร) กับสมเด็จพระอริยวงศาคตญาณ สมเด็จพระสังฆราช (สา ปุสฺสเทโว) เมื่อครั้งเป็นพระสาสนโสภณที่พระธรรมวโรดม เป็นคู่สวด แล้วจำพรรษาอยู่ที่วัดราชประดิษฐสถิตมหาสีมาราม
ต่อมา พ.ศ. 2421 ได้เป็น หลวงเดชนายเวรมหาดเล็กเวรเดช รับพระราชทานเบี้ยหวัด 3 ชั่ง 10 ตำลึง ต่อมา พ.ศ. 2422 ได้เป็น เจ้าหมื่นสรรพเพธภักดี หัวหมื่นมหาดเล็กเวรศักดิ์ ถือศักดินา 1,000ได้หีบทอง ได้รับพระราชทานเบี้ยหวัด ๔ ชั่ง ต่อมา พ.ศ. 2424 พระองค์เจ้าสิงหนาทฯ สิ้นพระชนม์ ได้ว่าการกรมมหรสพ กรมหุ่น กรมรถ กรมรถม้า แต่ราชการกรมรถม้านั้น ตระกูลนี้ได้ว่ามาแต่รัชกาลที่ 2 ติดเนื่องกัน 4 ชั่วคน ไม่มีตระกูลอื่นแทรกเลย แล้วได้ตรามงกุฏชั้น 4 ต่อมา 2 หรือ 3 ปี ได้โต๊ะทอง กาทอง เป็นองคมนตรี ตั้งแต่ พ.ศ. 2432 เป็นจางวางมหาดเล็ก ได้พานทองกลม ได้รับพระราชทานเบี้ยหวัด 8 ชั่ง ต่อมาได้ 10 ชั่ง เงินเดือน ๆ ละ 10 ตำลึง ถึง พ.ศ. 2432 ได้รับพระราชทานบรรดาศักดิ์เป็น "พระยาเทเวศร์วงศ์วิวัฒน์" จางวางมหาดเล็ก ถือศักดินา 3,000
พ.ศ. 2435 ได้รับพานทองเป็นครั้งที่ 2 เป็นพระอภิบาล สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ต่อมา พ.ศ. 2436 ได้เป็นข้าหลวงไปปักปันเขตแดนเมืองสงขลากับเมืองพัทลุง ต่อมาเป็นพระยายืนชิงช้า แล้วได้ว่าราชการกรมโขนหุ่น กรมรำโคม กรมพิณพาทย์
การรับราชการ > เป็นสภานายกรัฐมนตรี

เมื่อ พ.ศ. 2435 ทรงพระกรุณาโปรดเกล้าฯ ให้ตั้งกระทรวงมุรธาธรขึ้นเป็นกระทรวง 1 ใน 12 กระทรวง สำหรับกระทรวงมุรธาธรนั้น ได้ทรงพระกรุณาโปรดเกล้าฯ ให้รวมตำแหน่งสภานายกรัฐมนตรีเข้าอยู่ในกระทรวงมุรธาธรด้วย แต่เนื่องจากต่อมากระทรวงมุรธาธรมีราชการน้อย จึงทรงพระกรุณาโปรดเกล้าฯ ให้ยุบกระทรวงมุรธาธรเสียเมื่อ พ.ศ. 2439 ให้คงมีแต่สภานายกรัฐมนตรีบังคับบัญชาราชการอยู่ทั่วไปตามหน้าที่เสนาบดี กระทรวงมุรธาธรได้เคยบังคับบัญชามาก่อน และให้สภานายกรัฐมนตรีขึ้นอยู่ในกรมราชเลขานุการและทรงพระกรุณาโปรดเกล้าฯ ให้เจ้าพระยาเทเวศร์วงศ์วิวัฒน์ ซึ่งเวลานั้นยังเป็นพระยาอยู่ ดำรงตำแหน่งสภานายกรัฐมนตรี เมื่อ พ.ศ. 2439